ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
19 พ.ค. 2558

แนวโน้มภาคบ่าย: ผันผวนในกรอบ
– ตลาดหุ้นไทยเช้านี้ ผันผวนในแดนบวก พยายามทดสอบ 1520 จุดอีกรอบ แต่ยังผ่านไปไม่ได้  
– มองน่าจับตาผลสรุปการทำประชามติในรัฐธรรมนูญฉบับใหม่ ซึ่งจะส่งผลต่อระยะเวลาการเลือกตั้งที่ต้องล่าช้าออกไปอีก
– การดีดขึ้นมาครั้งนี้ ยังไม่เห็นแรงซื้อเข้ามาของสถาบันที่ชัดเจนมากนัก ซึ่งคาดว่าผลจากการดันตลาดของ Trigger Fund มีจำกัด โดยวานนี้ซื้อสุทธิเพียง 519 ล้านบาท ขณะต่างชาติยังน่าจะสลับซื้อขายด้วยปริมาณที่ไม่มากนัก
– มอง SET บ่ายนี้ยังเคลื่อนไหวในกรอบแคบต่อไป ขณะตลาดยังรอปัจจัยใหม่ๆ ซึ่งในสัปดาห์นี้ยังมีบันทึกการประชุมเฟดในวันที่ 21 พ.ค. และตัวเลขอัตราเงินเฟ้อสหรัฐในวันต่อมา มองกรอบบ่ายนี้ 1500-1520,1525
– กลยุทธ์ยังขึ้นขาย-ลงซื้อในกรอบก่อน เน้นเลือกหุ้นรายตัวที่มีปัจจัยหนุนเฉพาะ อาทิ การฟื้นตัวของภาคท่องเที่ยวเลือก AAV, BA, ERW กลุ่มนาโนไฟแนนซ์เลือก SAWAD, MTLS เป็นต้น
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,517.52 เปลี่ยนแปลง +7.11 จุด มูลค่าการซื้อขาย 16,666ลบ.
กราฟ 60 นาที Overbought ขณะที่ดัชนีเดินหน้าเข้าใกล้แนวต้านสำคัญคือ 1520-1525 จุด บ่ายนี้ยังน่ากลับมาตั้งรับอีกครั้ง เพราะเริ่มมีน้ำหนักทางอ่อนตัว โดยมองแนวรับที่ 1505 จุด